ខណ្ឌមានជ័យ

ខណ្ឌមានជ័យ (អក្សរឡាតាំង: Mean Chey រឺ Khan Mean Chey) ស្ថិតនៅភាគអាគេ្នយ៍នៃភ្នំពេញ កម្ពុជា។ ខណ្ឌនេះបានបែងចែកទៅជា ៧សង្កាត់។

ប្រវត្តិ
កាលពីដើមឡើយ ខណ្ឌមានជ័យប្រហែលសម័យរដ្ឋកម្ពុជាស្ថិតក្នុងអំណាចរដ្ឋបាលរបស់ខេត្តកណ្ដាល ដែលជាស្រុកមួយរបស់ខេត្តកណ្ដាល ហៅថាស្រុកមានជ័យ។

រដ្ឋកម្ពុជា-ព្រះរាជាណាចក្រទី២ (មុន-០៥ វិច្ឆិកា ២០១០)

ព្រះរាជាណាចក្រទី២ (០៥ វិច្ឆិកា ២០១០-២៥ ធ្នូ ២០១៣) 

ក្រមប្រៃសណីយ៍ខណ្ឌមានជ័យ (១២០៦)

យោងតាមអនុក្រឹត្យ លេខ ១៤៣ អនក្រ.បក ចុះថ្ងៃទី០៥ ខែវិច្ឆិកា ឆ្នាំ២០១០ ស្ដីពីការប្ដូរឃុំនៃរាជធានីភ្នំពេញទៅជាសង្កាត់។ កាត់យកឃុំវាលស្បូវ ឃុំព្រែកឯង ឃុំក្បាលកោះ និងឃុំព្រែកថ្មី នៃស្រុកកៀនស្វាយ ខេត្តកណ្ដាល បញ្ចូលក្នុងខណ្ឌមានជ័យនៃរាជធានីភ្នំពេញវិញ ជាសង្កាត់វាលស្បូវ សង្កាត់ព្រែកឯង សង្កាត់ក្បាលកោះ និងសង្កាត់ព្រែកថ្មី។

ព្រះរាជាណាចក្រទី២ (២៥ ធ្នូ ២០១៣ -​ ១៨ កក្កដា ២០១៦)

យោងតាមអនុក្រឹត្យ លេខ ៥៧៩ អនក្រ.បក ចុះថ្ងៃទី២៥ ខែធ្នូ ឆ្នាំ២០១៣ ស្ដីពីការបង្កើតខណ្ឌច្បារអំពៅ នៃរាជធានីភ្នំពេញ។ សង្កាត់ចំនួន ០៨ នៃខណ្ឌមានជ័យ ត្រូវកាត់ដាក់បញ្ចូលក្នុងខណ្ឌច្បារអំពៅថ្មី រួមមាន សង្កាត់ច្បារអំពៅទី១ សង្កាត់ច្បារអំពៅទី២ សង្កាត់និរោធ សង្កាត់ព្រែកប្រា សង្កាត់វាលស្បូវ សង្កាត់ព្រែកឯង សង្កាត់ក្បាលកោះ និងសង្កាត់ព្រែកថ្មី។

បំណែងចែករដ្ឋបាល

យោងតាម អនុក្រឹត្យ លេខ ១៤៥ អនក្រ.បក ចុះថ្ងៃទី១៨ ខែកក្កដា ឆ្នាំ២០១៦ ស្ដីពីការបំបែកសង្កាត់ស្ទឹងមានជ័យ នៃខណ្ឌមានជ័យ រាជធានីភ្នំពេញ សង្កាត់ស្ទឹងមានជ័យត្រូវបំបែកជាបី សង្កាត់គឺ សង្កាត់ស្ទឹងមានជ័យទី១ សង្កាត់ស្ទឹងមានជ័យទី២ និងសង្កាត់ស្ទឹងមានជ័យទី៣។ អម និងអនុក្រឹត្យ លេខ ១៤៦ អនក្រ.បក ចុះថ្ងៃទី១៨ ខែកក្កដា ឆ្នាំ២០១៦ ស្ដីពីការបំបែកសង្កាត់បឹងទំពុន នៃខណ្ឌមានជ័យ រាជធានីភ្នំពេញ សង្កាត់បឹងទំពុនក៏ត្រូវបំបែកជាពីរសង្កាត់ទៀតដែរ គឺសង្កាត់បឹងទំពុនទី១ និងសង្កាត់បឹងទំពុនទី២។

គ្រឹះស្ថានអប់រំ

រដ្ឋ
សាលាបឋមសិក្សា​ចាក់អង្រែ​ក្រោម
សាលាបឋមសិក្សា​ចាក់អង្រែលើ
សាលាបឋមសិក្សា​ភូមិ​ឫស្សី
សាលាបឋមសិក្សា​វត្ត​សន្សំ​កុសល
សាលាបឋមសិក្សា​ស្ទឹងមានជ័យ
អនុវិទ្យាល័យ​ហ៊ុនសែន​​ចាក់​អង្រែ
វិទ្យាស្ថានជាតិពាណិជ្ជសាស្ត្រ

ឯកជន
សាលាអន្តរជាតិចូសេម៉ារៀខឹលីដ្យ (JOSE MARIA COLLEGE INTERNATIONAL SCHOOL)
សាលារៀន​ណ​ត្ស​ឡាញ​ន៍
សាលារៀន​វ៉េ​ស្ទ​ឡាញ​ន៍
សាកលវិទ្យាល័យអាយអាយស៊ីនៃបច្ចេកវិទ្យា
សាលាអន្តរជាតិភ្នំពេញ (ISPP)
វិទ្យាស្ថាន និង សាលាអន្តរទ្វីបអាមេរិកាំង សាខាចាក់អង្រែ

សុខាភិបាល

រដ្ឋ
មណ្ឌលសុខភាពចាក់អង្រែ
មណ្ឌលសុខភាពស្ទឹងមានជ័យ

ឯកជន
គ្លីនិកសម្ភពក្បាលថ្នល់

វត្តអារាម
វត្តចង្ក្រានតាព្រហ្ម
វត្តចាក់អង្រែក្រោម
វត្តចាក់អង្រែលើ
វត្ត​ជ្រោយ​អំពិល
វត្ត​ដំបូក​ខ្ពស់
វត្តនន្ទមុនី
​វត្តអង្គ​ពោធិញាណ
វត្ត​សន្សំ​កុសល
វត្តសាមគ្គីរង្សី

ផ្សារ
ផ្សារ​ចាក់អង្រែ​​ (រដ្ឋ)
ផ្សារទំនប់ថ្មី
ផ្សារបឹងទំពុន (រដ្ឋ)
ផ្សារប៉េសេ 
ផ្សារសឡា
ផ្សារស្ទឹងមានជ័យ (រដ្ឋ)
ផ្សារស្ទឹងមានជ័យថ្មី
ផ្សារលូប្រាំ
ផ្សារឯករាជ្យ៣
ផ្សារដីថ្មី

ឯកសារយោង
វិបសាយគ្រប់គ្រងរដ្ឋបាល 

មានជ័យ
ខណ្ឌនៃរាជធានីភ្នំពេញ

ភ្នំពេញ